Kiusaja vajab abi ja selgitusi, millist kahju tema käitumine on teistele teinud. Kiusajat juhib sageli hirm, et tema positsioon klassis või rühmas ei ole kindel. Ta usub, et kiusamine või selle korraldamine aitab tal säilitada positsiooni kaaslaste seas või võita nende heakskiitu. Kaaslaste hinnangust sõltumine on eakohane ning eriti murdeeas möödapääsmatu. Oma kahjustava tegevusega võib kiusaja püüda juhtida tähelepanu eemale iseenda võimalikelt “puudustelt” nagu ebakindlus, hirm, väärtusetuse tunne või oskamatus keeruliste olukordadega toime tulla.Kui tunned, et vajad oma lapse toetamisel nõu, konsulteeri spetsialistiga koolis või mõnes nõustamiskeskuses.